
Scrisoare către "oamenii mari" 

de Danion Vasile 

încep această scrisoare despre Crciun mărturisind ceea ce toţi creştinii adeveresc la prăznuirea 
Sfintelor Paşti: "Hristos a înviat!" 

Aceste cuvinte se spun primăvara, si nu iarna: ştiu si eu asta. Atunci de ce răstorn ordinea 
firească a lucrurilor? 

Stimaţi părinţi (as vrea să vă spun " iubiţi părinţi" , dar deoarece nu ne cunoaştem folosesc o 
formulă sobră), vă scrie un profesor de religie. Vă scriu pentru că am simţit nevoia să vă vorbesc 
în repetate rânduri. Am fost profesor de religie la o scoală generală, la o scoală postliceală, si 
mai nou tin ore la o grădiniţă creştină: am avut ocazia să cunosc un număr foarte mare de copii, 
de la trei până la peste douăzeci de ani, si prin intermediul copiilor, mai mult sau mai puţin, 
i-am cunoscut si pe unii părinţi. 

ncep scrisoarea despre Crăciun cu cuvintele care îmi sunt foarte dragi: "Hristos a înviat!". Si 
cred că părinţii creştini înţeleg de ce, si poate chiar răspund în gândul lor: "Adevărat a înviat!" 

Lumea de astăzi fuge de învierea lui Hristos, lumea de astăzi, care stă sub semnul păcatului 
si al apostaziei, vrea să păstreze din credinţa creştină numai un ambalaj superficial, care să dea 
impresia că lucrurile merg în direcţia bună. încetul cu încetul, pe măsură ce tot ce e curat si 
sfânt e izgonit din această lume, se va renunţa si la acest ambalaj " de anticariat" . 

E trist că Naşterea Domnului s-a transformat din pricină a bucuriei de Crăciun în pretext 
al bucuriilor de Crăciun. Adică sub masca unei sărbători duhovniceşti, oamenii îsi fac cele mai 
ciudate pofte, îsi împlinesc cele mai rafinate patimi. E interesant faptul că mulţi comercianţi 
americani au renunţat să numească Crăciunul cu denumirea tradiţională, " Christmas" , numindu- 
1 mai nou "X-mas"... E mult mai potrivit numele de "X"-mas decât numele de "Crăciun". De 
Crăciun nu ar trebui să se facă petreceri destrăbălate. Si totuşi se fac. De Crăciun nu ar trebui 
ca oamenii să mănânce peste măsură, si totuşi o fac. 

"Dar în zilele de Crăciun nu sunt plinele spitalele de oameni care au mâncat până li s-a 
făcut rău, de creştini care de bucurie că s-a terminat postul au mâncat mai mult decât mănâncă 
păgânii la praznicele lor?" 

Aceia nu sunt creştini decât cu numele. Aceia nu au postit decât de formă. Credinţa creştină 
nu tine numai cât e postul. Cine e creştin, e creştin si în posturi, si în afara posturilor. E creştin 
tot timpul. Si creştinul e cumpătat nu numai în post, ci tot timpul. Creştinul e de fapt într-un 
post continuu, care tine până la sfârşitul vieţii pământeşti. Aceasta nu înseamnă că el nu ştie 
să se bucure de bunătăţile pe care le primeşte de la Dumnezeu. Ştie să se bucure, dar păstrează 
măsura în toate. Ştie să se bucure, si îi mulţumeşte lui Dumnezeu pentru ele. Dar nu se lasă 
robit de ele. Nu se lasă dominat de ele. 

Creştinii pentru care sfârşitul postului înseamnă începutul desfrâului nu sunt creştini. Da, 
sunt oameni care după ce au postit tot postul o tin până la Bobotează numai în chefuri, numai 
în beţii. Dar aceşti oameni nu sunt creştini. 

Aceşti oameni sărbătoresc "X-mas- ui". 



In scrisoarea de fată voi încerca să vă arăt cât de diferit este Crăciunul de " X-mas" , si să vă 
rog să îi învăţaţi pe copiii voştri să nu confunde cele două momente, chiar dacă, din punct de 
vedere cronologic, se suprapun. 

Cel mai simplu mod de a diferenţia cele două sărbători este stabilirea legăturii lor cu Hristos, 
Fiul lui Dumnezeu care S-a făcut om pentru mântuirea noastră. Si, pentru a uşura această 
diferenţiere, vom porni de la faptul că Hristos, Pruncul din staulul Betleemului, este Acelaşi 
Hristos care a fost răstignit de oamenii pe care i-a iubit, si Acelaşi Hristos care a înviat din 
morţi, cu moartea pe moarte călcând. 

Acest adevăr nu este prea comod. Pe cât de simplu este să consideri Crăciunul ca evocare 
a naşterii unui prunc într-un staul, prunc care a devenit un mare învăţător al omenirii, chiar 
cel mai mare învăţător, pe atât de greu este să recunoşti că Pruncul este Mântuitorul care a 
primit a Se răstigni pentru păcatele noastre, Mântuitorul care a înviat pentru a ne pregăti nouă 
locaşuri cereşti. 

Cei care vor să separe Pruncul născut de Fecioara Măria, de Hristosul cel înviat din morţi, 
încearcă să ucidă Crăciunul. Se aseamănă lui Irod care, pentru a-1 ucide pe Mesia, a dat ordin 
să fie omorâţi cei paisprezece mii de prunci. 

Cine se simte stânjenit auzind de Crăciun cuvintele "Hristos a înviat!" dovedeşte că sărbătoarea 
sa nu are nimic în comun cu Hristos. 

Sunt conştient de faptul că ideile pe care le pun pe hârtie pot părea ridicole, că reprezintă 
un fir de praf pe balanţa care, la celălalt capăt, poartă tonele de reclame la casetofoane, aparate 
de epilat, anticoncepţionale, excursii în străinătate, si toate la un preţ redus: doar se apropie 
Crăciunul. Mass-media duce o luptă susţinută pentru a transforma omul într-un robot care 
cumpără, într-un animal care trăieşte numai la nivel de epidermă. 

Nimeni nu poate contesta că, în vacarmul vânzătorilor de daruri de Crăciun, glasul Bisericii 
de- abia se mai face auzit. Unii dintre cei care vin să asculte slujba de Crăciun o fac numai pentru 
a-si face norma de duhovnicie pentru jumătate de an, pentru a lua o gură de aer duhovnicesc 
care să îi tină până la Paşti. Si chiar si ei se lasă ademeniţi de mirosul puternic al mâncărurilor 
care îi aşteaptă si de al parfumului suav al băuturilor care le vor veseli inimile. 

In înfruntarea dintre Biserică si mass-media, înfruntare care atinge apogeul de Paşti si de 
Crăciun, există un arbitru pe care mass-media nu îl poate recunoaşte, deşi uneori îl invocă 
dezinvoltă: e vorba de însuşi Dumnezeu. 

Dumnezeu e de partea Bisericii, Dumnezeu dă dreptate Bisericii. Si aceasta nu dintr-o 
preferinţă accidentală, ci pentru faptul că Biserica este Mireasa tainică a lui Hristos. 

Se duce un război crunt pentru ca de Crăciun glasul Bisericii să fie acoperit. Mai precis, 
diavolul a înţeles că cea mai iscusită tactică pentru a lovi în Biserică nu este cea de a-i acoperi 
glasul (aceasta ar fi generat o rezistentă martirică), ci pentru a include glasul Bisericii în corul 
unei bucurii generale: înaintea emisiunilor de divertisment, televiziunea transmite secvenţe emo- 
ţionante de la slujba ţinută la cine ştie ce mare catedrală, iar colindele sunt prezente cu multă 
risipă în ambianta programelor de pe marea majoritate a posturilor de televiziune. 

S-a ajuns chiar la hibridul colindelor cântate pe muzică hip-hop sau pe alte ritmuri. Cu voci 
senzuale, fete tinere cântă despre Naşterea Domnului cu aceeaşi "evlavie" cu care cântă despre 
ultima iubire de pe plajă. Dar colindele lor nu au nimic din curăţia colindelor adevărate. Oricât 
ar fi de prelucrate, melodiile lor nu vor trezi niciodată fiorul sfânt pe care îl trezesc în suflete 
vechile colinde. 

Stimaţi părinţi, nu vă scriu pentru a vă face un rechizitoriu al deformării Prăznuirii Crăciunului. 
Nu urmăresc decât să punctez câteva din caracteristicile sale. Vă scriu pentru a vă ruga să îi 
ajutaţi pe copiii voştri să trăiască un Crăciun adevărat. 



Asta vă stă în putinţă să le oferiţi, oricât ati fi de săraci sau de bogaţi. Mă adresez vouă, 
oamenilor mari, ca si cum as fi un prieten al copiilor. Sunt si eu un om mare. Sunt căsătorit, am 
doi copii, si ar trebui să nu mă simt foarte preocupat de problemele copiilor voştri. Nu am nici 
o vină că am fost si sunt profesor de religie. Această poziţie mă obligă să mă rog si pentru copiii 
cărora le predau, si pentru toţi copiii din lume. Nu prin altceva decât prin faptul că, iubind 
copiii, simt nevoia să îi ajut din ce în ce mai mult. 

Vă scriu această scrisoare pentru a vă implora: nu le răpiţi copiilor Crăciunul. Cu aceeaşi 
insistentă cu care comercianţii vă trag de mâneca hainei pentru a cumpăra două ciocolate la 
preţ de una, sau cinci pachete de curmale la preţ de două, eu vă trag de mâneca sufletului: nu 
le răpiţi copiilor Crăciunul. 

Nu aveţi dreptul să le răpiţi copiilor Crăciunul, asa cum nu aveţi dreptul să le răpiţi copilăria. 

Poate că rândurile mele par alarmiste, poate că nu înţelegeţi de ce vă cer să nu le răpiţi 
copiilor Crăciunul: pentru că mulţi dintre părinţii copiilor cărora le-am fost profesor au făcut 
aceasta. Cum? Foarte simplu: încurajându-i pe copii să înţeleagă prin Crăciun o sărbătoare a 
plăcerilor, a prăjiturilor si a distracţiilor, o sărbătoare în care totul este permis si nimic nu este 
refuzat. 

Copiii sunt învăţaţi să aştepte Crăciunul nu pentru a se bucura de Naşterea Domnului, ci 
pentru a se bucura de cine ştie ce masinută sau robotei, dacă sunt băieţi, sau de cine ştie ce 
păpuşă, dacă sunt fete. 

Scrisoarea mea nu este sistematică, asa că vă rog să nu căutaţi o succesiune logică în rândurile 
mele. Vă scriu repede, vă scriu grăbindu-mă foarte tare deoarece este 29 noiembrie si dacă nu 
vă "trimit" scrisoarea la timp, risc să o citească numai tipografii. 

Ce vină au părinţii care au crescut în comunism, si care nu au avut parte decât de Crăciunuri 
din care a lipsit Dumnezeu? Cum ar putea ei să îsi înveţe copiii să cunoască o bucurie pe care 
ei însisi nu au cunoscut-o? 

Iată o întrebare care pare dificilă. Dar nu e chiar atât de dificilă pe cât pare. Părinţii care au 
crescut departe de Biserică, părinţii care au crescut asteptându-1 iarna pe Mos Gerilă, ar trebui 
să fie foarte sinceri cu ei însisi si să recunoască faptul că vieţile lor au fost triste. 

Oamenii nu vor să recunoască acest adevăr, că departe de Biserică nu există împlinire, dar 
aceasta este realitatea. Viata oamenilor mari este o viată foarte diferită de a copiilor: pentru 
copii viata este plină de speranţă, este plină de promisiuni. Pe măsură ce trece timpul această 
perspectivă se metamorfozează dintr-o imagine de primăvară într-o imagine de toamnă. Viata 
nu este asa cum vrem noi. Viata este dură, viata este plină de greutăţi. Nu neapărat financiare, 
bogaţii nu au probleme materiale dar sufleteşte nu sunt deloc mai împliniţi decât săracii. 

In lumea pe care o cunoaştem în clipa în care am devenit maturi, în clipa în care avem propria 
noastră familie, în clipa în care avem copiii noştri, vor creste si aceşti copii. Sunt unii părinţi care 
vor să îsi pregătească odraslele pentru supravieţuirea în această junglă contemporană crescându- 
i după principiul "homo homini lupus". Copiii se maturizează foarte repede, cresc purtând în 
sufletele lor duritatea, si ajung fiare sălbatice. 

Alţi părinţi încearcă să îsi crească copiii într-un răsfăţ maxim, confundând datoria de părinţi 
cu obligaţia de a transforma copilăria fiilor lor în vârsta tuturor plăcerilor împlinite. "Viata le 
va fi plină de greutăţi, măcar să cunoască acum bucuria dorinţei împlinite." 

Acest răsfăţ nu le prinde bine copiilor. Acest răsfăţ le distruge sufletele, si îi învaţă că binele 
este acelaşi lucru cu împlinirea voinţei proprii. Copiii care aşteaptă Crăciunul doar pentru a-si 
mări colecţia de jucării, sau doar pentru a-si mări "colecţia" de vizite în parc vor creste fără a 
avea cunoaşte bucuria Crăciunului. 

Ce este bucuria Crăciunului? Este bucuria că Hristos S-a născut pentru mântuirea noastră. 



Că Fiul lui Dumnezeu S-a întrupat pentru ca oamenii să cunoască Viata cea adevărată, Viata 
binecuvântată de Dumnezeu. 

E uşor să spunem vorbe mari, fără acoperire. E uşor să negăm bucuriile lumii acesteia 
fără a pune ceva în loc. Nu rareori întâlnim "cerberi" creştini care contestă tot ce tine de 
prezent, tot ce tine de lumea în care trăim, si care au sunetele mai pustii decât ale celor pe 
care îi ameninţă cu înfricoşătoare chinuri ale veacului. Aceşti falşi profeţi contemporani fac rău 
Bisericii pentru că prezintă credinţa creştină ca pe o utopie, ca pe o filosofie care încearcă să 
răstoarne celelalte sisteme de gândire numai pentru a-si afirma o superioritate pe care nu este 
în stare să o demonstreze. 

Vom face încă două-trei observaţii despre trăsăturile acestor profeţi de ocazie tocmai pentru 
că ei, sau mai bine zis înaintaşii lor, sunt în mare măsură vinovaţi de declinul spiritual al lumii 
în care trăim. Aceşti "creştini aleşi" nu înţeleg că Hristos a venit în lume pentru a modela vieţi, 
pentru a le arăta oamenilor calea spre cer si pentru a-i ajuta să meargă pe această cale: ei vor 
ca toată lumea să tină cont de sfaturile lor, si confundând aceste sfaturi izvorâte mai mult din 
propria înţelepciune decât din Evanghelie (chiar dacă sunt îmbrăcate în poleială evanghelică) 
cu înţelepciunea supremă, încearcă să fie inchizitori care convertesc cu sabia cuvântului o lume 
apostată. 

Ei vorbesc despre bucuria pe care o aduce Hristos, dar nu cunosc această bucurie. Ei vorbesc 
despre pacea pe care o dăruieşte Hristos, dar sunt plini de tulburare. Ei vorbesc despre iubirea 
vrăjmaşilor, dar se mânie pe oricine nu vrea să le acorde o importantă deosebită. Cuvintele lor 
sunt lipsite de putere. Cuvintele lor nu conving. Ei nu fac altceva decât să nască în minţile 
celorlalţi teama de credinţa creştină: "A fi creştin înseamnă: unu- să nu faci asta; doi- să nu 
faci nici asta si nici asta; ..." si tot asa până când lista faptelor interzise depăşeşte imaginaţia 
unui om normal. Dacă i-am ruga pe aceşti profeţi să ne spună părerea lor despre cum trebuie 
petrecut Crăciunul, nu ar trebui să ne mire dacă ne-ar înmâna o broşură plină de fraze lungi si 
plictisitoare, care ar începe fiecare cu cuvintele "Nu cumva..." sau "Nu trebuie să...". 

Aceşti aleşi reduc credinţa creştină la un "Nu..." înalt de doi metri si jumătate, care îi 
depăşeşte pe toţi. Dar credinţa creştină este viată. Si viata nu se poate reduce la interdicţii. 
Viata nu se poate reduce la nimic altceva, viata nu se poate ciunti sau deforma. Viata este viată. 
Viata creştină este să îl iubeşti pe Dumnezeu, gustând încă de pe pământ bucuriile veşniciei, si 
să îti iubeşti aproapele, pregustând comuniunea cu toţi îngerii si sfinţii. Viata creştină începe cu 
un "Da..." mare, cu un "Da..." pe care Dumnezeu 1-a rostit atunci când, din multa Sa dragoste, 
1-a creat pe om. 

Atunci când vorbim despre bucuria Crăciunului, oricât de mult s-ar îndepărta oamenii zilelor 
noastre de trăirea duhovnicească a acestui praznic, nu ar trebui să pornim de la "Nu" -uri. Chiar 
dacă omul este iubitor de patimi, chiar dacă omul îsi doreşte raiul numai prin vorbe, prin fapte 
arată contrariul. 

Scurta mea scrisoare vrea să vă ceară un singur lucru: lăsati-i pe copii să se bucure de 
Sărbătoarea Naşterii Domnului. Si dacă apare si un " nu" , adică rugămintea de a nu le fi furată 
această bucurie, motivul este că prea mulţi părinţi le pregătesc copiilor un Crăciun din care nu 
lipseşte decât Hristos. 

Nu îmi doresc să mă asemăn "creştinilor aleşi" despre care am scris puţin mai sus, si nu am 
de gând să fac un rechizitoriu al neopăgânismelor promovate de mass-media cu ocazia sărbători 
creştine. Nu pentru că îmi e teamă că voi fi ironizat (sunt situaţii când ironia celorlalţi dovedeşte 
faptul că spusele tale îi zgârie). Ci pentru că vreau doar ca dragostea părinţilor să fie mai tare 
decât această lume care încearcă să dezbine tot ce e frumos. 

Ştim în ce lume plină de minciuni, plină de compromisuri si de greutăţi creştem noi. Tot 

în ea vor creste si copiii noştri. "Nu suntem îngeri, si nici copiii noştri nu sunt." E adevărat, 
dar la fel de adevărat este si faptul că nimic în lumea aceasta nu poate împlini sunetele decât 
Dumnezeu. 

Si nu avem dreptul de a-i lipsi pe copiii noştri de cunoaşterea lui. Dacă ei vor simţi dragostea 
dumnezeiască, dacă ei vor înţelege Taina Pruncului născut în staulul Betleemului, atunci în 
inimile lor se va aprinde un foc care va arde toate gunoaiele pe care lumea aceasta încearcă să 
le îngrămădească: focul credinţei. 

Copiii au nevoie de Crăciun. Si noi avem nevoie. Cu toţi avem nevoie de împlinire. 

Să fim sinceri cu noi înşine: putem să ne minţim soţii sau soţiile, putem să ne minţim prietenii 
sau rudele, dar pe noi nu putem să ne minţim (dacă am ajuns să ne minţim si pe noi, nu mai 
suntem oameni, ci suntem roboti a căror libertate "programată" nu înseamnă alegerea între bine 
si rău, ci alegerea între diferitele forme ale răului). 

Viata fără Dumnezeu este o viată stearpă. Si, dacă noi, din cauza patimilor noastre, nu vrem 
să cunoaştem această viată, cel puţin să nu le răpim copiilor noştri posibilitatea de a o cunoaşte. 
Să nu le transformăm Crăciunul într-o sărbătoare a cadourilor. 

"Si atunci, să renunţăm la cadouri?" 

Nu, nu asta e soluţia. Soluţia este de a le da cadourilor atenţia cuvenită, fără ca această 
atenţie să gonească importanta prăznuirii Naşterii Fiului lui Dumnezeu. Peste câţiva ani de zile, 
masinutele si păpuşile de astăzi nu îi vor ajuta să reziste în jungla înconjurătoare. Da, copiii 
noştri au nevoie de jucării (dar de jucării care să le dezvolte capacitatea psiho-motorie, nu să 
le spele creierul cum fac majoritatea jocurilor pe calculator). Dar mai mult decât de jucării 
au nevoie să cunoască mila lui Dumnezeu. Si, cunoscând dragostea lui Dumnezeu, vor sti si să 
se bucure de cadourile primite, si vor sti si să aprecieze eforturile făcute de părinţi pentru a le 
procura aceste cadouri. 

Există părinţi bogaţi care risipesc banii pe toate prostiile, si care consideră că, dacă si-au 
îngropat copiii în teancuri de jucării, aceştia nu vor mai avea nevoie nici de prieteni, nici de 
dragoste, nici de Dumnezeu. 

îndrăznesc să le spun că nu îsi cunosc copiii. Am rămas foarte mirat când unul dintre copiii ai 
cărui părinţi sunt printre cei mai înstăriţi din grădiniţă mi-a spus: " Ce bine că vin la grădiniţă... 
Acasă mă simt ca într-o închisoare, numai jucării, numai jocuri pe calculator. Aici am prieteni, 
am cu cine să mă joc..." Si peste câteva minute a continuat: "Ce mult îmi place când ne vorbiţi 
despre Dumnezeu. Simt linişte în suflet." îmi părea foarte bine că astfel de vorbe izvorau din 
mintea lui. Citisem si auzisem multe despre modul în care este sufocată copilăria astăzi, despre 
influenta nefastă a jocurilor pe calculator sau despre modul în care patima iubirii de sine Ii strică 
pe copii. Dar vocea sinceră a băiatului de la grădiniţă (care cu altă ocazie m-a rugat să îl duc 
la biserică, să vadă si el o slujbă, că părinţii nu l-au dus niciodată) mi-a confirmat că cele citite 
si auzite sunt reale. 

Chiar dacă unii părinţi nu vor să înţeleagă, copiii au nevoie de Dumnezeu. Predând religia 
la o grădiniţă simt din ce în ce mai clar acest lucru. 

Părinţilor care sunt săraci, care nu pot să le ofere copiilor darurile pe care si le doresc de 
Crăciun, le spun că, dacă îi vor creste în dreapta credinţă, peste câţiva ani se vor bucura clipă de 
clipă de ei: bucuria Crăciunului, ca si bucuria Sfintelor Paşti, nu va lipsi din casele lor: pentru 
că, prin vieţile lor, creştinii sunt dovezi vii ale învierii lui Hristos. Peste ani, copiii lor vor păstra 
o curăţie sufletească pe care bogaţii necredincioşi nu o vor putea procura copiilor lor nici cu saci 
de bani. 

Sunt părinte, am doi copii, si poate că nu voi fi în stare să le ofer un Crăciun asa cum cred că 
ar trebui să aibă. Spovediţi si împărtăşiţi vor fi (si mi-as dori să ştiu că se vor putea împărtăşi 



si când vor ajunge la vârsta liceului), daruri vor primi. Dar asta nu este de ajuns. S-ar putea 
ca priceperea mea si a soţiei mele să nu dea rezultate bune. Dar eu nu încerc să vă conving să 
vă creşteţi copiii cum mi-i cresc eu. De aceea nici nu vă dau prea multe sfaturi. Nădăjduiesc 
că, dacă veţi înţelege câtă nevoie au nevoie copiii voştri de bucuria Crăciunului, II veţi ruga pe 
Dumnezeu să vă lumineze cum să îi ajutaţi să simtă această bucurie. 

Un singur lucru vă mai spun: mi-as dori ca, văzând voi bucuria Crăciunului pe fetele lor, 
să vă daţi seama că si voi puteţi fi părtaşi acestei bucurii. îmi doresc să fiţi geloşi pe bucuria 
copiilor voştri si să vă doriţi să trăiţi (sau să retrăiţi) această bucurie. Se apropie praznicul. 
Veniţi cu inimile deschise. Spovediti-vă si împărtăsiti-vă. Primiti-L pe Hristos în inimile voastre. 
Acum nu mai vin magii cu daruri la Hristos, ci Hristos vine la magii care au plecat din diferite 
părţi ale lumii păcatului, ca să Se dăruiască fiecăruia dintre ei în întregime: Hristos bate la usa 
inimilor voastre. Deschideti-I. 

"Deschide usa, creştine..." 



Scrisoare către copii 



Micul meu prieten, 

(îndrăznesc să îti spun asa pentru simplul fapt că citeşti ceea ce ti-am scris. Scriu gândindu- 
mă la tine, la frumuseţea vârstei tale. Chiar dacă nu te cunosc si nu mă cunoşti, m-as bucura 
să ştiu că rândurile mele te vor bucura.) 

înainte de a-ti spune orice altceva, s-ar cuveni să mă prezint. Ca să nu te plictisesc îti spun 
doar că mă numesc Danion Vasile. Sunt de meserie scriitor, dacă asta poate fi o meserie. Am 
fost o vreme si profesor de religie la o scoală generală; adică am predat si copiilor de vârsta ta. 
Mi-a fost tare drag să le vorbesc copiilor despre Dumnezeu. Poate si de asta îti scriu: acum trei 
ani eram între copiii care mă iubeau foarte mult, si îi învăţam colinde. Si eu îi iubeam: în pauze 
îmi săreau în braţe, mă jucam cu ei, eram prieteni buni. 

De ce îti scriu? Unul dintre motive este că îmi doresc ca anul acesta să fie cât mai mulţi 
colindători. Vreau să mergi la colindat. Vreau să te conving de faptul că lumea întreagă are 
nevoie de colindul tău, de frumuseţea colindului tău si de frumuseţea chipului tău de colindător. 

Trebuie neapărat să mergi la colindat, prietene. Trebuie neapărat să înţelegi că, pentru 
câteva zile, trebuie să ai meseria de colindător. Nu în sensul în care o meserie aduce bani, ci în 
sensul în care meseria e ceva ce te reprezintă. Asa cum doctorul s-a făcut doctor pentru a îngriji 
de trupurile bolnavilor, asa cum preotul s-a făcut preot pentru a se îngriji de sufletele oamenilor, 
tot asa, pentru câteva zile, tu trebuie să devii colindător. 

Să ştii că asta este una dintre cele mai grele îndeletniciri. Este mai uşor să vinzi pâine decât 
să colinzi. De ce? Colindătorii vestesc lumii Naşterea Domnului. Colindătorii pe care îi vedem, 
dimpreună cu îngerii pe care nu îi vedem, se bucură că Hristos S-a născut, că Mântuitorul a 
venit printre oameni. 

Cine este Mântuitorul, si ce înseamnă acest lucru pentru tine? Greu de spus. După ce am 
ţinut odată o predică la Mănăstirea Râsca, o mănăstire frumoasă din Moldova, un călugăr bătrân 
mi-a spus: "Ati vorbit frumos, dar eu n-am înţeles nimic." Sper să nu rămâi si tu cu aceeaşi 
părere după ce vei citi scrisoarea aceasta. Mai ales că nu scriu doar pentru a scrie, doar pentru 
că aceasta îmi este "meseria", ci scriu pentru că vreau să îti spun anumite lucruri. 

Cine este Mântuitorul? La această întrebare aproape toţi copiii răspund: "Domnul nostru 
Iisus Hristos". Ce înseamnă pentru tine că Iisus este Mântuitorul lumii? Gândeste-te că eşti 



supărat, gândeste-te că ti s-a întâmplat un lucru care te-a întristat. Să zicem că ai luat bătaie 
de la părinţi. Si, în timp ce stai si plângi, vezi lângă tine o jucărie pe care ti-o doreşti de multă 
vreme. Lacrimile se usucă repede. Asa era întreaga lume acum două mii de ani: plină de durere 
si de întristare. Raiul era închis, din cauza păcatului lui Adam, părintele neamului omenesc. 
Dumnezeu nu a lăsat însă omenirea fără ajutor, si de aceea L-a trimis în lume pe Fiul Său, pe 
Domnul nostru Iisus Hristos. 

Fără Hristos lumea ar fi un loc al întunericului. Gândeste-te cum ar fi viata ta de copil fără 
joacă. Copilul care nu se joacă, nu are copilărie. Tot asa, oamenii fără Hristos nu au viată. 

"Dar cum, te vei întreba, doar pe pământ sunt milioane si miliarde de oameni care nu cred 
în Hristos? Ei nu au viată?" 

Iti voi explica, sau mai bine zis voi încerca să îti explic ce fel de viată au aceştia. Când eram 
în clasa a VUI-a, chiar de ziua de naştere a tatălui meu, am spart tabla de la scoală (văzusem 
un film cu bătăi si am încercat să le arăt colegilor o lovitură cu piciorul). L-am sunat pe tata 
care si-a lăsat musafirii si a venit imediat la scoală. Până să vină el, eu încercam să mă joc cu 
colegii, să îmi treacă frica, dar nu am reuşit. îmi era teamă de "represalii". Totuşi, tata nu 
m-a bătut pentru isprava mea. Era atât de trist (a trebuit să plătească paguba, si o tablă costă 
destul de mult), încât nici măcar nu m-a certat. 

Până să vină tata am trăit clipe de frământare: credeam că voi fi bătut în fata colegilor mei. 
Nu îmi ardea nici de joacă, nici de glume. 

Intr-un fel asa este viata necredincioşilor. Aşteptarea încordată a unei pedepse, a celei mai 
mari pedepse cu putinţă: sfârşitul vieţii. Pentru un necredincios nu e nici o diferenţă între 
sfârşitul lumii si propria moarte: prin moarte necredinciosul crede că termină orice legătură cu 
existenta. 

De ce plâng unii copii când părinţii îi iau de la grădiniţă? Pentru că nu vor ca joaca lor să se 
termine. Pentru că vor să se mai joace. Si părinţii le întrerup joaca. Asa e si cu sfârşitul vieţii 
pământeşti a necredincioşilor: ar da orice ca să mai poată trăi măcar câteva zile, dar degeaba. 
Moartea îi aşteaptă. 

Se apropie Crăciunul si eu îti scriu despre moarte. Poate că ti se pare că scriu despre 
lucruri care îi frământă pe oamenii mari. Dar încerc să îti vorbesc despre frumuseţea credinţei în 
Hristos, Fiul lui Dumnezeu Care S-a întrupat de la Duhul Sfânt si din Fecioara Măria. Crăciunul 
este praznicul Naşterii Sale. Si ca să înţelegi cât de mare dar este pentru noi faptul că avem 
un Dumnezeu care S-a făcut om pentru mântuirea noastră ti-am vorbit puţin despre cât de 
îngrozitor este sfârşitul vieţii pământeşti a necredincioşilor, si cât de apăsătoare este viata celor 
care se tem de moarte. 

Noi suntem creştini, adică ştim că moartea nu este un sfârşit, ci este doar o trecere. Din 
lumea pământească în lumea cerească. Noi avem un Dumnezeu care ne aşteaptă în rai. Hristos, 
pruncul din Betleem, e Cel care a adus omenirii vestea cea bună a faptului că omul poate ajunge 
iarăşi în rai. După ce Adam a fost izgonit din rai, raiul a fost închis: raiul a fost făcut pentru 
om, si fără oameni nu îsi avea nici un rost. Era ca o casă pustie. Hristos a venit să îi anunţe pe 
oameni că Dumnezeu S-a milostivit de ei, si că îi aşteaptă în împărăţia Sa. Hristos a venit să 
ne arate calea spre rai. 

Noi ne bucurăm la Naşterea Domnului ca cei care, rătăcindu-se prin desert, dau de cea 
mai sigură Călăuză spre capătul drumului. Sute si mii de ani oamenii s-au chinuit să ajungă 
la Dumnezeu, au încercat în fel si chip să II cunoască pe Dumnezeu. Pruncul din Betleem e 
Dumnezeul venit în întâmpinarea noastră, e Dumnezeul venit în căutarea noastră. 

Hristos putea veni în lume ca un înger. Dar a vrut să vină ca un om, să trăiască viata 
noastră, să simtă greutăţile vieţii, să simtă neputinţa firii omeneşti. 



Hristos a venit în lume pentru ca oamenii să cunoască bucuria adevărată, care începe pe 
pământ si se termină în ceruri. De asta se bucură Biserica, de asta se bucură creştinii... 

La aceste rânduri tu mi-ai putea repeta întrebarea care mi s-a mai pus când eram profesor 
de religie: "De ce totuşi lumea caută alte motive de bucurie de Crăciun?" As putea adăuga si 
eu alte întrebări la întrebările tale: de ce sunt foarte mulţi creştini care vin la Biserică numai 
în prima zi a praznicului, iar în celelalte două îsi pierd vremea cu tot felul de prostii? De ce 
toată lumea aşteaptă masa de la sfârşitul postului, când putini au postit? ..." întrebările mele 
nu ar răspunde la întrebarea ta si, în loc să te lămurească, te-ar încurca mai tare. Asa că îti voi 
răspunde la ele mai spre sfârşitul scrisorii, acum vreau să îti scriu despre lucruri mai frumoase. 

De ce colindă copiii de Crăciun? De Crăciun colindă toţi creştinii. Colindele se cântă în 
Biserică. Dar copiii nu colindă numai în Biserică: ei colindă pe uliţele satului, pe străzi si prin 
scările blocurilor care nu au interfoane, sau ale căror usi au fost deschise prin bunăvoinţa unui 
locatar mai inimos. 

De ce colindă copiii de Crăciun? Pentru că duc lumii vestea naşterii lui Hristos. Bine, dar 
lumea nu ştie că Hristos S-a născut? Ba da. Dar uită foarte des. De la un an la altul lumea 
are nevoie de glasurile copiilor care să îi aducă aminte că Hristos a venit în lume. Lumea are 
nevoie de colinda ta. Lumea e o floare care se ofileşte fără colindele copiilor. De ce? Pentru că 
viermele întunericului, diavolul, încearcă să alunge din lume tot ce e frumos, tot ce e curat, tot 
ce e sfânt. Diavolul vrea să rupă lumea de Dumnezeu. Si colindele îl ard ca nişte rugăciuni. El 
nu vrea ca oamenii să asculte colindele copiilor, nu vrea ca ei să mai creadă colindele copiilor. 

In ultima sută de ani a avut loc deformarea colindătorilor. La sate, de Crăciun, toţi creştinii 
aşteptau colindătorii cu porţile inimilor deschise. Copiii veneau, colindau si erau primiţi cu 
multă dragoste. Nu puteai refuza colindătorii, era ca si cum ai refuza mesajul lor. 

Astăzi e "inflaţie" de colindători. Cum adică? Adică sunt prea mulţi colindători pe metru 
pătrat. De Crăciun blocurile, metrourile, tramvaiele, si magazinele sunt asaltate de cete de 
colindători ale căror voci scârţâie din pricina solicitării la maxim: aproape toţi aşteaptă bani, 
cât mai mulţi, ca taxă pentru concertele pe care le susţin. Se colindă pentru bani, se face negoţ 
cu colinde. 

Bine, dar pe vremuri colindătorii cântau "gratuit"? Nu primeau si ei covrigi, nuci, sau tot 
felul de prăjituri si prăjiturele? Ba da. Numai că neobosiţii colindători de altădată erau pătrunşi 
de bucuria si de emoţia Crăciunului. Erau ca nişte paji care anunţă nunta împăratului. Pe când 
colindătorii de astăzi sunt nişte vânzători de colinde. Agasează oamenii cu melodiile lor, pe care 
le cântă cu răceala cu care ar cânta nişte manele (de fapt manelele le cântă cu foc, sau jucând 
în jurul focului de bucurie că au strâns suma scontată la "concertul obligatoriu de iarnă"). 

Ironizând spiritul comercial al soliştilor care străbat în viteză scările blocurilor, încercând să 
obţină "prăzi" cât mai bogate, Ştefan Hruscă spunea odată ce primesc azi colindătorii: "nuci, 
alune, un euro, doi...". Ar putea să lase drept "amintire" numărul de cont din bancă, pentru ca 
transferul să fie mai simplu, si să nu umble cu atâţia bani după ei. 

Nu este Crăciunul sărbătoarea darurilor, nu este si acesta un mod civilizat pentru a aduna 
bani pentru cadouri? 

Nu. Poate că răspunsul acesta te nemulţumeşte. Lumea întreagă se lasă prinsă de vraja 
sărbătorilor de iarnă, creştini si necrestini se lasă prinşi de febra "cadourilor". Toţi intră în 
vârtejul halucinant al cumpărăturilor. 

Cu ocazia Naşterii lui Hrisos, toţi îsi fac cadouri. Excepţie fac numai săracii, care nu rareori 
fac Crăciunul fără să mănânce o felie de cozonac proaspăt. Dar îti voi scrie mai încolo despre ei 
si despre bogaţii care îsi fac Crăciunul prin restaurante scumpe. 

Voi încerca să te fac să înţelegi că Sărbătoarea Naşterii Domnului nu are prea multe în comun 

cu Sărbătoarea Darurilor de iarnă. E un lucru foarte complicat, dar am încredere în tine. Ştiu 
că eşti la o vârstă fragedă, dar cred că asa cum încerci să înţelegi foarte multe despre lumea în 
care trăiesc oamenii mari, asa vei înţelege si ceea ce îti scriu acum. 

Oamenii mari consideră că cei mici nu sunt în stare să înţeleagă lucrurile serioase, în timp ce 
pentru a le explica tot felul de lucruri neimportante îsi ocupă cât mai mult timp. Si mai e ceva: 
oamenii mari le spun copiilor numai ceea ce consideră că e cazul să le spună. Dacă un părinte 
îsi convinge copiii de importanta prăznuirii Crăciunului, de faptul că atunci creştinii trebuie să 
II primească pe Hristos în dar prin Sfânta împărtăşanie, si părintele nu merge să se spovedească 
si să se împărtăşească, atunci copilul îsi dă seama că ceva nu este în regulă. 

Pentru a nu se ajunge la astfel de situaţii, părinţii preferă să îsi convingă copiii că de fapt 
Crăciunul este o sărbătoare a trupului, o sărbătoare în care mâncarea este din belşug, în care 
cadourile sunt împărţite în stânga si în dreapta, si în care Dumnezeu e invocat numai pentru a 
da impresia că totul este asa cum ar trebui să fie. 

S-ar putea să te pun pe gânduri scriindu-ti aceste lucruri. Dacă există părinţi care prezintă 
deformat copiilor Crăciunul, înseamnă că există părinţi pentru care credinţa în Dumnezeu este 
un lucru lipsit de importantă. 

Si asa si e. In Vieţile Sfinţilor găsim nu puţine exemple de părinţi care au căutat să îi 
îndepărteze pe copiii lor de credinţa în Iisus Hristos, Fiul lui Dumnezeu. Si numărul acestora 
nu s-a împuţinat până astăzi. Ba chiar a crescut. 

Poate că ştii despre pătimirea Sfintei Mucenite Filofteea de la Curtea de Argeş, care a fost 
ucisă chiar de către tatăl ei: ea avea obiceiul de a da oamenilor săraci o parte din mâncarea pe 
care mama ei vitregă i-o trimitea tatălui său la câmp. Si în zilele noastre mai sunt copii care îi 
iubesc atât de mult pe săraci încât îsi pun în pericol propria viată pentru a-i ajuta. Dar mai sunt 
si părinţi care, plini de mânie drăcească, îsi pedepsesc copiii pentru fiecare faptă evanghelică pe 
care o săvârşesc. 

Poate că unii părinţi vor citi si ei aceste rânduri. Se vor revolta si se vor întreba de ce sădesc 
în minţile copiilor neîncredere fată de părinţii lor. 

Răspunsul meu e simplu: mi-as dori ca toţi părinţii din lume să fie creştini si să îsi crească 
fiii în dreapta credinţă, fiindu-le primele călăuze pe calea mântuirii. 

Unii părinţi încearcă să îsi convingă copiii că, Crăciunul este o simplă sărbătoare a darurilor, 
invocând faptul că dacă i-au adus pe lume sunt liberi să îi crească cum voiesc. 

Tot asa încerc si eu să conving că această sărbătoare este cu mult mai mult: este o sărbătoare 
sfântă, de care oamenii ar trebui să se bucure mai ales duhovniceste. 

Chiar dacă eşti la o fragedă, îti dai seama că în lumea oamenilor mari există multă răutate 
(asta o ştii mai ales de la televizor, din filmele si din ştirile care îti vatămă mintea). Gândeste-te 
că, dacă Hristos nu S-ar fi întrupat din Fecioara Măria, răul din lume ar fi fost mult mai mare. 
Si ceea ce noi considerăm că e rău ar fi fost considerat bine. Gândeste-te că dacă nu S-ar fi 
întrupat Hristos dragostea dintre oameni ar lipsi. Poate că până acum ar fi avut loc si sfârşitul 
lumii, din cauza cine ştie cărui război sau a cine ştie cărei bombe lansată "din greşeală". 

Hristos a venit în lume pentru ca să îi înveţe pe oameni să se iubească; nu cu o dragoste 
egoistă, nu cu o dragoste de clan, prin care ne iubim numai rudele si prietenii. Ci cu o dragoste 
cu care îi iubim si pe cei buni si pe cei răi. Această dragoste simtind-o cei buni, devin si mai 
buni, iar cei răi pun frâu răutăţii lor. 

Hristos S-a născut pentru a omorî moartea. Hristos S-a născut pentru a-i învăţa pe oameni 
cum să trăiască pentru a dobândi raiul. Tu poate nu te-ai gândit încă ce meserie vei avea când 
vei creste mare. Dar Hristos ti-a arătat care trebuie să fie viitoarea ta meserie: cea de ostaş al 
împăratului ceresc. 



Să nu crezi că prin rândurile mele încerc să te îndepărtez de bucuria cadoului pe care ti-1 
doreşti de Crăciun. Există o legătură directă între Crăciun si acest cadou. 

Toţi oamenii îsi doresc cadouri, de la cei mici până la cei mari. Ce sunt cadourile? Prilejuri 
de a înfrunta banalitatea si plictiseala, prilejuri de bucurie. Oamenii au nevoie de cadouri tocmai 
pentru că viata are multe momente triste. 

Hristos a înţeles că oamenii au nevoie de cadouri, de daruri. El este Cel mai preţios dar pe 
care îl pot primi creştinii de Crăciun. 

Poate despre Sfânta împărtăşanie ai învăţat la scoală că este Trupul si Sângele Domnului 
nostru Iisus Hristos. 

"Dar de împărtăşit ne putem împărtăşi la orice Liturghie, nu e nimic deosebit în faptul că 
ne putem împărtăşi de Crăciun..." 

Am auzit această replică mai demult, la o oră de religie. E adevărat că ne putem împărtăşi 
cu Sfintele Taine si în altă zi. Dar pentru a cunoaşte bucuria Crăciunului trebuie să II primim 
pe Hristos în inimile noastre. Si cum putem spune că II primim pe Hristos în inimi câtă vreme 
refuzăm să II primim asa cum ni Se dăruieşte, adică prin Sfânta împărtăşanie? 

Nu, micul meu prieten, cine nu se împărtăşeşte de Crăciun, nu poate simţi adevăratul praznic. 
Se aseamănă celor care se satură de o mâncare doar simtindu-i mirosul, si lenevindu-se să meargă 
la masă. 

Să nu te gândeşti că ai destulă vreme înainte ca să te împărtăşeşti la fiecare dintre Crăciunurile 
ce vor urma. Vei creste si, pe măsură ce anii trec, vor apărea din ce în ce mai multe motive 
ca tu să nu te împărtăşeşti. Cel mai important dintre ele este faptul că, într-o formă sau alta, 
vei fi ispitit de păcat. Să îi luăm ca exemplu pe liceeni, sau mai bine pe studenţi: câţi studenţi 
se împărtăşesc la marile sărbători la biserica la care mergi tu? Foarte putini (dacă tu însuti nu 
mergi la biserică de sărbători nu ai cum să îti dai seama de acest lucru). De ce? Pentru că sunt 
la vârsta la care simt adierea păcatului. Diavolul cel pierzător de sunete le întinde undita si ei, 
dacă nu sunt tari în credinţă, muscă momeala. Tinereţea este vârsta la care armatele diavolului 
distrug mii de sunete: pentru că, dacă le-au biruit încă de acum, le vor tine mult mai uşor în 
sclavie. 

Diavolul se teme numai de sunetele curate, de sunetele care stau sub binecuvântarea lui 
Dumnezeu. Profită de curăţia vârstei tale: nu îl lăsa pe vrăjmaş să spargă zidul sunetului tău. 
Primeste-1 în viata ta pe Hristos. Spovedeste-te si împărtăseste-te. 

"O, dar nu îmi place să mă spovedesc..." 

Si acest lucru l-am auzit de la elevii mei. Dar celor cărora nu le place să se spovedească, le 
place să facă altceva, de obicei lucruri rele. Minţitul părinţilor intră în această listă, si este încă 
dintre cele mai mici. Tu nu ai cum să îti dai seama cum creste un suflet care iubeşte minciuna: 
e ca si cum ar fi udat cu otravă. Si, peste ani de zile, otrava îl va îmbolnăvi. 

Vrei să îti faci tu singur cel mai frumos dar de Crăciun? Spovedeste-te si împărtăseste-te. 
Vei vedea cum sunetul tău se va umple de lumină si de bucurie. Vei vedea cum toate se vor 
lumina în jurul tău. 

Cu cât te vei bucura mai mult de dragostea lui Hristos, cu atât îti vei iubi mai mult părinţii, 
si cu atât mai mult vei simţi dragostea lor. Cu cât II vei iubi mai mult pe Părintele ceresc, cu 
atât îi vei iubi mai mult si pe părinţii tăi trupeşti. 

Si încercaţi să le faceţi si voi daruri părinţilor voştri. Viata lor e plină de greutăţi. Voi trebuie 
să încercaţi să îi mângâiaţi cât mai mult. Voi trebuie să le dăruiţi dragostea voastră. Asa cum 
copiii au nevoie de părinţii lor, atât material cât si spiritual, si părinţii au nevoie de copiii lor. 
Asta o spun nu ca pe o simplă teorie: nu de puţine ori, frânt de oboseală fiind, m-am odihnit în 
dragostea băiatului meu, Codrin. (Fetita, Nectaria, e mică: are abia două luni. Si, chiar dacă la 

10 



capitolul vorbe stăm prost, la capitolul "declaraţii de dragoste" stăm foarte bine: se luminează 
la fată când îi zâmbesc, si asta mă umple de bucurie). 

îmi iubesc copiii si am mare nevoie de dragostea lor. Asa au si părinţii tăi nevoie de dragostea 
ta. Când eram mic, nimeni nu mi-a spus că părinţii mei au nevoie de dragostea mea. Abia când 
mi-a murit mama, mi-am dat seama cât de mult însemnam noi, eu si sora mea, pentru tatăl 
nostru. Si abia după ani de zile mi-am dat seama cât am greşit eu fată de el, si cât de mult l-am 
supărat. 

Ascultă sfatul unui "om mare" : părinţii tăi au nevoie de dragostea ta. Si acum, apropiindu-se 
Crăciunul, îi poţi ajuta să iasă puţin din febra cumpărăturilor si a curăţeniei. Odihneste-i prin 
dragostea ta. 

"Dar oare ei îmi vor da darul pe care îl aştept?..." Sper că nu îti pui această întrebare atunci 
când îti scriu despre iubirea de părinţi. Iubirea nu se vinde si nu se cumpără. Iubirea care se 
cumpără, nu este iubire. Iubeste-ti părinţii si dacă vei primi darurile aşteptate, si dacă nu le vei 
primi. Poate că anul acesta "Mos Crăciun" a fost mai sărac, si nu a putut să cumpere tot ce 
si- ar fi dorit. 

Voi scrie acum câte ceva despre părinţii care, din cauza sărăciei, nu pot cumpăra prea multe 
bunătăţi pentru masa de Crăciun. Poate că aceste rânduri vor fi citite si de către copii mai 
sărăcuţi, de copii care jinduiesc la răsfăţul de care au parte colegii lor. 

De la începutul lumii si până la sfârşitul ei, vor exista trei categorii de oameni: bogaţii, 
săracii, si oamenii care nu sunt nici bogaţi si nici săraci. Chiar dacă, din orgoliu, cei din urmă se 
socotesc bogaţi, sau dacă, din zgârcenie, se socotesc săraci, pentru ei sărbătorirea Crăciunului 
nu pune mari probleme. 

Dar pentru săraci... 

"Săracii sunt nişte vietăţi cu două picioare, care străbat lumea noastră accidental. Ar trebui 
să existe anumite bariere, pentru ca vieţile noastre să nu se intersecteze...", gândesc bogaţii 
necredincioşi, ghiftuindu-se cu mâncare si cu băutură. 

Voi spune despre cei săraci câteva cuvinte: voi da un exemplu de trăire a sărăciei care 
va dovedi cât de strâns pot fi legate sărăcia si sfinţenia: o familie cu unsprezece copii trăia 
într-o singură cameră. Soţul muncea din greu să asigure pâinea familiei. Si el avea o singură 
nemulţumire: că nu putea face milostenie. Că, deşi soţia sa făcea treabă în casele altora, si 
uneori lucra fără să ia bani (când ajuta alţi oameni săraci), el nu putea să îi ajute pe cei aflaţi 
în necazuri. Nici unul dintre autorii cărţilor de succes nu are atâta imaginaţie încât să creeze un 
personaj atât de altruist. Si totuşi astfel de eroi ai lui Hristos există. 

Cum s-o fi prăznuit Crăciunul în casa acestui sărac? Cu mâncăruri si băuturi alese? Nu, 
evident că nu. Dar sunt convins că în casa lui era mai multă bucurie decât în casele tuturor 
bogaţilor la un loc. Săracii pot fi sfinţi, săracii II pot avea pe Dumnezeu (desigur că există mulţi 
săraci păcătoşi, asa cum există si unii bogaţi sfinţi). 

Dacă părinţii sunt credincioşi, Crăciunul este plin de bucurie. Si Dumnezeu rânduieşte să fie 
si ceva daruri pentru copii, si ceva bun pe masă. 

Si atunci când masa e săracă, si copiii si-ar dori ceva bun, ar trebui să se roage Domnului să 
aibă grijă de ei. Si Dumnezeu nu îi va lăsa. 

Am fost foarte impresionat de o scrisoare a unui copil către Dumnezeu, scrisoare pe care am 
citit-o într-o carte de povesti. Nu de mult timp am aflat si care e originea ei: această scrisoare 
a fost scrisă de un mare sfânt al Bisericii, de Sfântul Nectarie din Eghina, făcătorul de minuni. 
Intr-o noapte L-a visat pe Hristos, care 1-a întrebat de ce plânge. Si pentru că în vis nu I-a putut 
răspunde, înecându-se în lacrimi, a doua zi i-a răspuns prin următoarea scrisoare: "Hristoase al 
meu, m-ai întrebat de ce plâng. Mi s-au rupt hainele, mi s-au prăpădit încălţările de mi-au ieşit 

degetele afară si mor de frig. Mi-e foarte frig acum iarna. M-am dus aseară la stăpânul meu 
si m-a alungat. Mi-a spus să scriu acasă alor mei, să-mi trimită ei. Hristoase al meu, de atâta 
amar de vreme muncesc aici, si n-am trimis maicii mele nici un bănuţ... Acum, ce să mă fac? 
Cum să o scot la capăt fără haine? Tot muncind, s-au rupt. Iartă-mă că Te necăjesc. Mă închin 
Tie si Te iubesc eu, robul Tău, ...". 

A pus scrisoarea într-un plic pe care a scris destinatarul: "Pentru Domnul nostru Iisus 
Hristos, în ceruri". Din rânduiala lui Dumnezeu, scrisoarea a fost deschisă de un om bogat, care 
i-a trimis tânărului haine, mâncare si bani. 

Mi-a plăcut să citesc povestea. Dar mi-a plăcut si mai mult să aflu că scrisoarea a existat, si 
că ajutorul primit în urma scrierii ei a fost real. Viata e, nu de puţine ori, mai palpitantă decât 
cărţile. 

Dumnezeu nu şovăie să asculte rugăciunile celor care Ii cer ajutorul. învaţă de la Sfântul 
Nectarie să Ii ceri Domnului tot ceea ce îti trebuie cu adevărat. Sunt multe lucruri pe care ni le 
dorim, dar pe care nu I le cerem lui Dumnezeu tocmai pentru că ştim că nu ne-ar fi de folos să 
le avem. Ar fi bine să îti dai seama că nici unul dintre lucrurile pe care nu le-am primi drept dar 
de la Dumnezeu, nu ne fac viata mai frumoasă. Si, chiar dacă pe moment ne gonesc plictiseala, 
în timp îsi arată urmările nedorite. (Să luăm un exemplu: jocurile pe calculator au din ce în 
cei mai mulţi "discipoli" astăzi. Copiii se joacă si le e bine. Dar creierul lor are de suferit de 
pe urma acestor jocuri - cu toate că reclamele susţin contrariul. Si din copiii normali apar copii 
ofiliţi, nervoşi si egoişti. Copii al căror randament intelectual e din ce în ce mai scăzut. Le-au 
fost de folos jocurile pe calculator? La întrebarea asta poţi răspunde singur. Si totuşi, există 
copii care II roagă pe Dumnezeu să le trimită asemenea jocuri...). încearcă să îti dai seama că 
tot ceea ce facem are urmări în viitor: bune sau rele. 

Ti-am scris această scrisoare pentru a-ti oferi si o altă imagine a Crăciunului. Scrisoarea mea 
se apropie de sfârşit. Se termină brusc, pentru că nu am scris tot ce aveam să îti scriu. Poate 
că îti voi scrie din nou la anul. Si atunci îti voi scrie mai mult. 

Tine minte că vei creste. Vrei sau nu, vei ajunge un om mare. Si atunci se va vedea dacă 
felul în care ai petrecut Crăciunul I-a plăcut lui Dumnezeu sau nu. Cred că la slujba Naşterii 
Domnului vei veni, asa cum vin mulţi copii. Dar nu e de ajuns. Crăciunul tine mai mult de 
două ore... 



Extrase din cartea Bucuria Crăciunului. Editura Sfanţul Nectarie, 2002 

